নিজস্ব প্রতিবেদন: ডিজিটাল ধাক্কায় কি বেসামাল বই বাজার? শনিবার কলকাতা প্রেস ক্লাবে সাহিত্যিক অরিন্দম আচার্যের উপন্যাস 'গোধূলীবেলার দিনগুলি' প্রকাশিত হওয়ার পর এই বিষয়টি নিয়েই জমে উঠল আড্ডা। আলোচনায় অংশ নেন দর্শকরাও। পক্ষে-বিপক্ষে জোর তরজায় উঠে এসেছে নানা দিক। লেখক শীর্ষ বন্দ্যোপাধ্যায় জানান, প্রত্যেক মাধ্যমেরই গুরুত্ব আছে। আজও প্রান্তিক গ্রামের মানুষ রেডিওতে কান পাতেন। ডিজিটাল মাধ্যম কখনও বইয়ের বিকল্প হতে পারে না। বই থাকবে, তার পাঠকও থাকবে। কবি অর্ণব সাহা, লেখক অরিন্দম ও সাহিত্যিক শীর্ষ বন্দ্যোপাধ্যায়ের মতকেই সমর্থন করেন। পাশাপাশি ডিজিটাল মাধ্যমের প্রাসঙ্গিকতা ও চিরারচিত প্রাতিষ্ঠানিক মাধ্যমকে চ্যালেঞ্জ জানানোর বিষয়টিও উঠে আসে আলোচনায়।